સુરેન્દ્રનગરના ચોટીલા પાસે આવેલા હીરાસર ગામમાં આર્મીના નિવૃત જવાને પોતાના બે સંતાનો તથા પત્નીની હત્યા કરી દીધાની ચકચારી ઘટના બની હતી. પરિવાર સૂઇ ગયો હતો ત્યારે પોતાની રિવોલ્વરથી પોતાના પરિવારની હત્યા કરી નાખી હતી. સંતાનો અને પત્નીની હત્યા બાદ આ નિવૃત આર્મીમેને પોતાની ઉપર કુહાડીના ઘા મારી આપઘાતનો પ્રયાસ કર્યો હતો. આર્મી મેનને સારવાર માટે રાજકોટ સિવિલ હોસ્પિટલ ખસેડવામાં આવ્યો હતો. આર્મીમેનનો એક પુત્ર રાજકોટમાં ભણતો હોવાથી બચી ગયો હતો અને આ ઘટનાની જાણ થતા દિગ્મૂઢ થઈ ગયો હતો.